ผ่านร้านนี้ช่วงเช้า ๆ จะเห็นลูกค้าเยอะมากค่ะ ร้านเปิดตั้งแต่เวลาประมาณตีห้าครึ่ง ลูกค้าประจำก็หลากหลายอาชีพ

เจ้าของร้านเป็นคนกาญจนบุรี อัธยาศัยดี เปิดขายข้าวแกง โดยมีตัวเลือกอาหารที่ร้านข้าวแกงทั่วไปในย่านไม่ทำขายอย่าง ผัดเผ็ดนก กบ หมูป่า ปลาไหล ซึ่งเป็นรายการที่ลูกค้านิยมสั่งทาน นอกจากนี้ก็จะมีแพนงเนื้อที่ขายดีค่ะ 

วันที่แวะทาน เลือกสั่งรายการพื้น ๆ  ร้านชื่อกะเพราเผ็ด จึงลองสั่งกะเพราชิม สั่งกะเพราไก่ราดข้าว ลุ้นเหมือนกันว่าจะเผ็ด แต่ทานแล้วก็ไม่เผ็ดมาก ข้าวสวยเป็นก้อน ๆ นิดหน่อย สั่งแกงเลียงมาทานคู่กัน แกงเลียงมีรสชาติบางอย่างไม่คุ้นลิ้น ทานแรก ๆ รู้สึกแปลก เผ็ดร้อน ทานไป ๆ ก็ชอบนะคะ 

เครื่องดื่มสั่งน้ำมะตูม แบรนด์ที่ทางร้านนำมาขาย หอมหวาน รสชาติดีค่ะ

โดยรวม มีอาหารให้เลือกหลากหลาย พึ่งพาได้ อาหารรสชาติใช้ได้ หน้าร้านจอดรถง่ายพอควรค่ะ